ΟΙ ΠΕΡΙ ΔΗΜΟΣΙΑΣ ΥΠΗΡΕΣΙΑΣ ΝΟΜΟΙ ΤΟΥ 1990 ΕΩΣ 2022

Κανονισμοί δυνάμει των άρθρων 27 και 87

|  |  |
| --- | --- |
| 1 του 1990  71 του 1991  211 του 1991  27(Ι) του 1994  83(Ι) του 1995  60(Ι) του 1996  109(Ι) του 1996  69(Ι) του 2000  156(Ι) του 2000  4(Ι) του 2001  94(Ι) του 2003  128(Ι) του 2003  183(Ι) του 2003  31(Ι) του 2004  218(Ι) του 2004  68(Ι) του 2005  79(Ι) του 2005  105(Ι) του 2005  96(Ι) του 2006  107(Ι) του 2008  137(Ι) του 2009  194(Ι) του 2011  78(Ι) του 2013  7(Ι) του 2014  21(Ι) του 2014  100(Ι) του 2015  148(Ι) του 2017  151(Ι) του 2017  152(Ι) του 2017  98(Ι) του 2020  136(Ι) του 2020  1(Ι) του 2022. | Το Υπουργικό Συμβούλιο, ασκώντας τις εξουσίες που του χορηγούνται δυνάμει των άρθρων 27 και 87 του περί Δημόσιας Υπηρεσίας Νόμου, εκδίδει τους ακόλουθους Κανονισμούς: |
|  |  |
| Συνοπτικός  τίτλος. | 1. Οι παρόντες Κανονισμοί θα αναφέρονται ως οι περί Τμήματος Κτηματολογίου και Χωρομετρίας - Θέση Ανώτερου Τεχνικού Μηχανικού Χαρτογραφίας/Φωτολιθογραφίας (Σχέδια Υπηρεσίας) Κανονισμοί του 2022. |
|  |  |
| Σχέδιο Υπηρεσίας για τη θέση Ανώτερου Τεχνικού Μηχανικού Χαρτογραφίας/  Φωτολιθογραφίας στο Τμήμα Κτηματολογίου και Χωρομετρίας  Πίνακας. | 2. Το Σχέδιο Υπηρεσίας για τη θέση Ανώτερου Τεχνικού Μηχανικού Χαρτογραφίας/Φωτολιθογραφίας στο Τμήμα Κτηματολογίου και Χωρομετρίας, εκτίθεται στον Πίνακα. |

Αρ. Φακ.: 23.03.059.040-2022

ΟΠ/ΧΧ

ΠΙΝΑΚΑΣ

(Κανονισμός 2)

Σχέδιο Υπηρεσίας για το Τμήμα Κτηματολογίου και Χωρομετρίας

ΑΝΩΤΕΡΟΣ ΤΕΧΝΙΚΟΣ ΜΗΧΑΝΙΚΟΣ ΧΑΡΤΟΓΡΑΦΙΑΣ/ΦΩΤΟΛΙΘΟΓΡΑΦΙΑΣ: (Θέση Προαγωγής)

Εγκεκριμένη Μισθοδοτική Κλίμακα:

Α10 (i): €34.284, 35.923, 37.562, 39.201, 40.840, 42.479, 44.118, 45.757, 47.396, 49.035.

Στον πιο πάνω μισθό προστίθενται οι οποιεσδήποτε γενικές αυξήσεις εγκρίνονται με νομοθεσία και τιμαριθμικό επίδομα, σύμφωνα με το ποσοστό που εγκρίνεται από την Κυβέρνηση από καιρό σε καιρό.

Καθήκοντα και ευθύνες:

(α) Βοηθά ανώτερους λειτουργούς στην εκτέλεση των καθηκόντων τους.

(β) Σε περίπτωση που δεν υπάρχει ανώτερος λειτουργός, είναι υπεύθυνος για την αποτελεσματική λειτουργία ενός τομέα εργασίας Κλάδου του Τμήματος Κτηματολογίου και Χωρομετρίας.

(γ) Οργανώνει, προγραμματίζει, εποπτεύει, ελέγχει ή/και αναλαμβάνει τη διεκπεραίωση τεχνικών υποθέσεων, σύμφωνα με τις οδηγίες της διεύθυνσης του Τμήματός του.

(δ) Εκπαιδεύει, καθοδηγεί και εποπτεύει κατώτερο προσωπικό.

(ε) Εφαρμόζει τη σχετική με τα καθήκοντά του νομοθεσία.

(στ) Εκτελεί οποιαδήποτε άλλα καθήκοντα του ανατεθούν.

Απαιτούμενα προσόντα:

(1) Τριετής τουλάχιστον υπηρεσία στη θέση Τεχνικού Μηχανικού Χαρτογραφίας, 1ης Τάξεως ή Τεχνικού Μηχανικού Φωτολιθογραφίας, 1ης Τάξεως.

(2) Ακεραιότητα χαρακτήρα, οργανωτική και διοικητική ικανότητα, υπευθυνότητα, πρωτοβουλία και ευθυκρισία.